kardosdrur/scandi-wiki huggingface dataset:
Samnangerfjorden

Samnangerfjorden er en  fjord i Vestland fylke i Norge. Den er er en fjordarm af Fusafjorden og Bjørnafjorden i kommunerne Fusa, Os og Samnanger som strækker sig 22 kilometer ind til selve Samnanger og Tysse.

Fjorden har indløb mellem Storholmen på enden af øen  Bogøya i øst og bebyggelsen Gjemdal i vest. Øst for Storholmen ligger indløbet til Ådlandsfjorden. Fjorden strækker sig nordover vestsiden af Bogøya og ved bebyggelsen Utskot deler den sig i to, som begge går mod nord. Den vestlige arm er sidefjorden Trengereidfjorden som går mod nord til Trengereid. Den østlige fortsætter videre nordover som Samnangerfjorden og drejer til slut mod øst og åbner sig til en bredning. I den sydøstlige ende af bredningen ligger kommunecenteret Tysse, mens bygden Samnanger ligger i den nordvestlige del.

Kilder og henvisninger

 Samnangerfjorden på snl.no

Fjorde i Vestland
Fusa
Os i Hordaland
Samnanger
Anti-racisme

Anti-racisme relaterer sig til bevægelser, overbevisninger, handlinger og politikker til at bekæmpe racisme.
Ifølge Digital Library kan anti-racisme forstås som en form for fokuseret og vedvarende handling der har til henblik at ændre et system eller institutionel politik, praksis eller procedure som har racistiske effekter. Dette kan inkludere inter-kulturelle, inter-tro, flersproglige og andre former for fællesskaber.

Noter 

Racisme
Bent Sørensen (fysiker)

Bent Erik Sørensen (født 13. oktober 1941) er en dansk fysiker, der hovedsagelig er kendt for sin forskning indenfor vedvarende energi. Han er professor emeritus på Institut for Mennesker og Teknologi på Roskilde Universitet, og formand for Novator Advanced Technology Consulting.

Karriere 
Sørensen blev master i fysik og matematik i 1965, og han fik en ph.d. i 1974 på Niels Bohr Instituttet på Københavns Universitet, hvor han arbejdede frem til 1980. Herefter blev han ansat som professor på Roskilde Universitets Center. Han har været gæsteforelæser i Japan, Frankrig, USA og Australien, og han har deltaget i adskillige internationale konferencer.

Han modtog Australian Government Award for Eminent European Scientists i 1982 og European Solar Prize i 2002. I 1989 blev han gjort til ridder af Dannebrog.

Publikationer 
Sørensen har udgivet over 500 videnskabelige artikler og rapporter, og han har skrevet flere bøger inklusive:

Referencer 

Fysikere fra Danmark
Professorer fra Roskilde Universitet
Danskere i 1900-tallet
Danskere i 2000-tallet
Personer i Kraks Blå Bog
Tadcaster

Tadcaster er en købstad og kommune i Selby-distriktet i North Yorkshire, England. Byen ligger 5 kilometer øst for Great North Road, 19 kilometer nordøst for Leeds og 16 km sydvest for York. Floden Wharfe løber gennem byen og løber sammen med floden Ouse omkring 16 kilometer fra byen.
Tadcaster er venskabsby med Saint-Chély-d'Apcher i Frankrig.

Byer i England
North Yorkshire
Neue Nationalgalerie

Det Neue Nationalgalerie (dansk: Nye Nationalgalleri) er et museum for moderne kunst i Berlin, beliggende i Kulturforum i Tiergarten. Museet beskæftiger sig primært med kunst fra det 20. århundrede. Det er en del af Nationalgalerie i Berlins Statsmuseer (tysk: Staatliche Museen zu Berlin). Museumsbygningen og skulpturhaven er udført af Ludwig Mies van der Rohe og åbnede i 1968.

Museet lukkede i 2015 for at undergå "flere års renovering".

Referencer 

Kunstmuseer i Berlin
Museer etableret i 1968
Santa Montefiore

Santa Montefiore (født Palmer-Tomkinson; 2. februar 1970) er en britisk forfatter.

Familiebaggrund 
Santa Montefiore blev født Santa Palmer-Tomkinson den 2. februar 1970 i Winchester. Hendes forældre er Charles Palmer-Tomkinson, og Patricia Palmer-Tomkinson (født Dawson). Hendes far, og andre medlemmer af hendes familie, repræsenterede Storbritannien i skiløb på Olympisk niveau. Palmer-Tomkinson familien har store ejendomme i Hampshire og Leicestershire.

Karriere 
Forud for sin karriere som forfatter arbejdede hun i London; først i public relations og senere for juvelér Theo Fennell. Hun har også arbejdet som ekspedient for perfumeriet Farmacia Santa Maria Novella, og for Ralph Lauren.

Hun sendte sit første manuskript til flere forlag under et nom de plume for at distancere sig fra sin søster. Kun en agent udtrykte en interesse, men dette førte til en budkrig mellem flere forlag og endte med, at hun fik kontrakt hos Hodder & Stoughton der gav hende et sekscifret forskud. Montefiore har udgivet mindst én roman hvert år siden 2001. Fire af hendes bøger foregår i Argentina, hvor hun tilbragte et sabbatår, i 1989, med at undervise i engelsk. Hendes bøger er blevet karakteriseret som "strandlæsnings-blockbustere", og har solgt over seks millioner eksemplarer på 25 sprog.

I samarbejde med sin mand har Montefiore skrevet børnebogsserien Londons Royale Kaniner (origanltitel: The Royal Rabbits of London) som er udgivet af Simon & Schuster. 20th Century Fox har købt filmrettighederne, og er i de tidlige stadier af at tilpasse serien til det store lærred.

Bøger på dansk 

Fyrtårnets hemmeligheder (2018) / Secrets of the Lighthouse
 Den franske gartner (2019) / The French Gardener
Mød mig under ombutræet (2019) / Meet Me Under the Ombu Tree

Henvisninger 

Jøder fra Storbritannien
Forfattere fra Storbritannien
Trussardi

Trussardi er et italiensk modehus, der blev grundlagt i 1911. Det producerer og sælger luksusvarer som beklædning og accessories. Virksomheden begyndte som en producent af læderhandsker, men udvidede senere sin produktlinje til også at omfatte andre lædervarer i 1970, efter Nicola Trussardi overtog firmaet fra sin onkel. I 1980'erne begyndte firmaet også at producere ready-to-weartøj samt parfume og jeans. I 1990'erne blev Trussardi-produkter solgt internationalt og de største markede var Italien og Japan.

Se også 
 Boglioli
 Brioni
 Corneliani
 Cucinelli
 Isaia
 Lardini

Referencer

Eksterne henvisninger 
 Trussardi

Beklædningsvirksomheder fra Italien
Luksusmærker
Etableret i 1911
Kulturforum

Kulturforum er en samling af kulturelle bygninger i Berlin, Tyskland. Området blev bygget i 1950'erne og 1960'erne i Vestberlin nær grænsen til Østberlin, idet mange kulturbygninger lå bag Berlinmuren. Kulturforum er karakteriseret ved sin innovative, moderne arkitektur. Blandt arkitekterne er Mies van der Rohe og Hans Scharoun.

Bygninger, konstruktioner og anlæg i Berlin
Kultur i Berlin
Nicolas-Henri af Frankrig

Nicolas-Henri af Frankrg (13. april 1607 – 17. november 1611) var en fransk prins, der var den anden søn af kong Henrik 4. af Frankrig og Marie af Medici. Han bar titel af hertug af Orléans og var præsumptiv tronarving til den franske trone fra sin fars død i 1610 til sin egen død i 1611. Hertugen af Orléans døde som følge af et epileptisk anfald i 1611. Han blev begravet i Klosterkirken Saint-Denis nord for Paris. Titlen som hertug af Orléans overgik senere til lillebroderen Gaston.

Eksterne henvisninger 

Huset Bourbon
Kongelige fra Frankrig
Personer fra Fontainebleau
Franskmænd i 1600-tallet
Niels Andersen (skytte)

Niels Andersen (født 14. maj 1867 i Skibinge, død 9. oktober 1930 i Hyllinge) var en dansk konkurrenceskytte og OL-deltager ved legene i 1908 og 1912. Han var medlem af Præstø Amts Skytteforening.

Ved legene i London i 1908 deltog han i riffelskydning, 300 m, tre positioner for hold, hvor de seks danske skytter blev nummer fire med 4.543 point, samt i militærriffel på seks forskellige distancer, ligeledes for hold. Her blev de seks danskere nummer otte og sidst af de hold, der gennemførte konkurrencen. Ved legene i Stockholm i 1912 vandt han bronze i riffelskydning, 300 m, tre positioner for hold og blev nummer otte i militærrriffel på fire forskellige distancer, denne gang blandt ti hold.

Referencer 

Skytter fra Danmark
Deltagere for Danmark ved sommer-OL 1908
Deltagere for Danmark ved sommer-OL 1912
Olympiske bronzemedaljevindere fra Danmark
C-EM i curling 2017

C-Europamesterskabet i curling 2017 for herre- og kvindehold var det ottende C-EM i curling gennem tiden. Mesterskabet blev arrangeret af World Curling Federation og afviklet i arenaen Palau de Gel d'Andorra i Andorra la Vella, Andorra i perioden 7. - 13. maj 2017 med deltagelse af otte kvinde- og ni herrehold. Både mændene og kvinderne spillede om to ledige pladser ved B-EM senere på året.

Mændenes turnering blev vundet af Spanien foran Frankrig, og de to hold kvalificerede sig dermed til B-EM. Bronzemedaljerne gik til Irland. Hos kvinderne gik Spanien og Polen videre til B-EM, mens Slovakiet sikrede sig bronzemedaljerne.

Mænd 

I mændenes turnering spillede ni hold om to pladser ved B-EM senere på året i Sankt Gallen, Schweiz. Holdene spillede først et grundspil alle-mod-alle, hvorefter de fire bedste hold gik videre til slutspillet, der blev afviklet som et Page playoff.

Grundspil

Slutspil 

Slutspillet havde deltagelse af de fire bedste hold fra grundspillet og afvikledes som et Page playoff. Holdene, der sluttede som nr. 1 og 2 i grundspillet, Spanien og Irland, spillede i finalen om førstepladsen og den ene plads ved B-EM. Taberen af finalen gik videre til sølvkampen, hvor holdet spillede mod vinderen af playoff 3/4 om andenpladsen og den sidste ledige plads ved B-EM.

Samlet rangering

Kvinder 

I kvindernes turnering spillede otte hold om to pladser ved B-EM senere på året i Sankt Gallen, Schweiz. Holdene spillede først et grundspil alle-mod-alle, hvorefter de fire bedste hold gik videre til slutspillet, der blev afviklet som et Page playoff.

Grundspil

Slutspil 

Slutspillet havde deltagelse af de fire bedste hold fra grundspillet og afvikledes som et Page playoff. Holdene, der sluttede som nr. 1 og 2 i grundspillet, Polen og Spanien, spillede i finalen om førstepladsen og den ene plads ved B-EM. Taberen af finalen gik videre til sølvkampen, hvor holdet spillede mod vinderen af playoff 3/4 om andenpladsen og den sidste ledige plads ved B-EM.

Samlet rangering

Kilder / eksterne henvisninger 
 World Curling Federation 
 WCF - Historical Results - Le Gruyère European Curling Championships C-Division 2017 - Men 
 WCF - Historical Results - Le Gruyère European Curling Championships C-Division 2017 - Women

Noter 

2017
Curling i 2017
Curling i Andorra
Andorra la Vella
Laurits Teodor Christian Larsen

Laurits Teodor Christian Larsen (født 8. april 1872 i Skelby, død 28. juni 1949 i Skelby) var en dansk konkurrenceskytte og OL-deltager ved legene i 1912 og 1920.

Ved legene i Stockholm i 1912 deltog han i tre discipliner. Han blev med 432 point nummer 21 og næstbedst blandt de seks danske deltagere i pistolskydning, 50 m. I riffelskydning, tre positioner, 300 meter, blev han nummer 33 med 894 point, mens han var på det danske hold, der vandt bronze i holdudgaven af samme disciplin.

Ved legene i 1920 konkurrerede Laurits Larsen igen i pistolskydning, 50 meter, og denne gang scorede han 475 point og blev nummer fire.

Referencer 

Skytter fra Danmark
Deltagere for Danmark ved sommer-OL 1912
Deltagere for Danmark ved sommer-OL 1920
Olympiske bronzemedaljevindere fra Danmark
Skånevikfjorden

Skånevikfjorden er en del af Hardangerfjorden i Kvinnherad og Etne kommuner i Vestland fylke i Norge. Det meste af fjorden ligger på sydøstsiden af Halsnøya og nord for Skånevik.
Fjorden er en fortsættelse af Bjoafjorden og Melen i vest, og herfra går den 15 kilometer mod nordøst til den deler sig i Matrefjorden og Åkrafjorden. Medregnet Åkrafjorden er fjordsystemet 46 kilometer langt. 

Det vestlige indløb til fjorden ligger mellem Melsneset på Borgundøya i nordvest og Kjølbergneset i sydøst. Området fra Kjølbergneset mod  nordøst kaldes Skånevikstranda. Lidt længere mod øst ligger landsbyen Skånevik som fjorden er opkaldt efter. Herfra går der færge over fjorden til Utåker og til Matre. Nord for Skånevik strækker halvøen Vannes sig mod nord i fjorden. På østsiden af Vannes ligger indløbet til Åkrafjorden. 

Mellem Halsnøya og fastlandet går Høylandssundet mod nordvest til Husnesfjorden på nordsiden af øen. Øst for dette sund og lidt inde i fjorden ligger Utåker på og lige øst derfor ligger indløbet til Matrefjorden.

Kilder og henvisninger

Fjorde i Vestland

Kvinnherad
Etne
Neues Museum (Berlin)

Neues Museum (dansk: Det Nye Museum) er et museum i Berlin, Tyskland. Museet er beliggende umiddelbart nord for Altes Museum (dansk: Det Gamle Museum) på Museumsøen i floden Spree.

Museet blev bygget mellem 1843 til 1855 efter planer af Friedrich August Stühler. Museet blev lukket ved begyndelsen af 2. Verdenskrig i 1939, og store dele af bygningen blev ødelagt under bombningerne af Berlin. Genopbygningen af museet blev udført af den engelske arkitekt David Chipperfield. Museet åbnede officielt for offentligheden den 9. oktober 2009 og modtog en 2010 RIBA European Award og i 2011 Mies van der Rohe-prisen.

På museet findes egyptiske og forhistoriske samlinger, som museet også gjorde før krigen. Blandt disse artefakter tæller den ikoniske Nefertiti-buste.

Museet er både en del af museumskomplekset på Museumsøen i Spree, men også en individuel bygning i sig selv, og vidner om de omkringliggende neoklassicistiske museer. Neues Museum blev bygget under den industrielle revolution, og spiller derfor også en rolle i teknologihistorien.

Referencer 

Museer i Berlin
Museer etableret i 1855
Y-Stand (gymnastik)

Y-Stand er en gymnastisk øvelse, hvor man tager det ene ben næsten helt op til sig, og holder det i strakt arm. Denne øvelse kræver stor smidighed og gode muskler. 

Når man laver Y-Stand, skal man stå lige op. Herefter løfter man foden en lille smule op, derefter tager man sin hånd, tager om foden, hvorefter man løfter benet næsten op til sig.
Gymnastiske øvelser
Åkrafjorden

Åkrafjorden (også kaldt Åkerfjorden) er en fjordarm af Skånevikfjorden i kommunerne Kvinnherad og Etne i Hordaland fylke i Norge. Den har indløb ved halvøen Vannes i vest og strækker sig 32 kilometer mod øst til bygden Fjæra i fjordbunden. Lige sydvest for Fjæra løber vandfaldet Langfossen ned af klipperne på sydsiden af fjorden.Fjorden er 650 meter på det dybeste. Fjorden går fra den sydlige del af Folgefonna nationalpark og afvander en stor del af Folgefonna gletsjeren.
Europavej 134 går langs sydsiden af fjorden.

Kilder og henvisninger 

 Åkrafjorden på snl.no

Fjorde i Vestland
Kvinnherad
Etne
Husnesfjorden

Husnesfjorden er en del af Hardangerfjorden i Vestland fylke i Norge. Fjorden ligger øst for øen Stord, nord for Halsnøya og Husnes i Kvinnherad og syd for Huglo og Tysnes. Fjorden er en fortsættelse af Halsnøyfjorden og går videre 18 kilometer  mod nordøst  som Kvinnheradsfjorden.

Husnesfjorden har indløb mellem Hysstadøerne ved Leirvik på Stord i vest og Halsnøy Kloster i øst. Herifra følger den kommunegrænsen mellem Stord og Kvinnherad mod nordøst på sydsiden af Huglo. På vestsiden går Langenuen mod nord til Selbjørnsfjorden mellem Stord og Tysnes. Nord for Halsnøya ligger landsbyen Sunde på fastlandet. Her går der færge over til Ranavik på Halsnøy og videre til Skjersholmane på Stord. Nord for Sunde ligger landsbyen Husnes, som fjorden har fået navn efter. Fjorden fortsætter mod nord til Herøysund hvor Kvinnheradsfjorden starter. 

Nordøst for Huglo, som hører til Stord kommune, ligger Skorpo i Tysnes kommune. Fra Skorpo og mod nordøst ligger der flere øer. Først kommer Flornes, som er en del af Tysnesøya, så Seløya, Midtøya og Ånuglo, som er den østlige grænse for indløbet til Kvinnheradsfjorden.

Kilder og henvisninger

Fjorde i Vestland
Stord
Kvinnherad
Tysnes
Lion Bar

Lion Bar er en chokoladebar fremstillet af Nestlé. Den består af fyldte vafler, karamel, puffet ris og er dækket af mælkechokolade.

Chokolade
Petrus de Dacia (matematiker)

Petrus de Dacia, også kalde Philomena og Peder Nattergal var en dansk lærd, der levede i 1200-tallet. Han arbejdede primært i Paris og Italien, hvor han skrev på latin. Han udgav en kalender over nymåne-datoer fra årene 1292-1367. I 1291-1292 er han listet som studerende på Università di Bologna. I 1292 udgav han en bog om matematik, der indeholdt en ny metode til beregning af kubikrødder. Han beskrev også mekaniske instrumenter til at forudsige sol- og måneformørkelser set fra Paris.

Udgaver 
 Corpus Philosophorum Danicorum Medii Aevi vol. X, ed. Fritz Saaby Pedersen. København 1983.

Referencer

Eksterne henvisninger 
 Pedersen, Olaf (i:
 Rasch, G. (1932) Petrus de Dacia, pp. 12-15 in: Meisen, V. Prominent Danish Scientists through the Ages. University Library of Copenhagen 450th Anniversary. Levin & Munksgaard, Copenhagen

Matematikere fra Danmark
Danskere i 1200-tallet
Fingernummeret

"Fingernummeret" er et revynummer fra Cirkusrevyen 1974, der er skabt af de to komikere Dirch Passer og Preben Kaas. I nummeret ser man Dirch Passer fremføre forskellige fingerbevægelser, som om det er stor kunst, alt i mens han nynner en spændingsmelodi. Dette til stor underholdning for publikum. I 2006 fik "Fingernummeret" en placering i den danske Kulturkanons afsnit om scenekunst, under punktet 4 revynumre. Herefter kom det frem i flere danske medier, at nummeret er en kopi. I virkeligheden er nummeret skabt af den amerikanske komiker Art Metrano og blev første gang præsenteret i 1969. Art Metrano optrådte i flere år med nummeret i amerikanske shows, blandt andet Dean Martin Show og Mike Douglas Show.

Referencer

Eksterne henvisninger  

 Danmarks kulturkanon 2006 

Cirkusrevyen
Kulturkanonen
Kanon for Børnekultur

Kanonen for Børnekultur er den del af Kulturkanonen fra 2006, der omhandler kultur for børn. Under udformningen af Kulturkanonen opstod ideen at tilføje en kategori for kulturprodukter, der særligt henvender sig til børn. Derfor har der ikke været oprettet et bestemt udvalg med henblik på at udpege disse værker, men i stedet er de andre udvalg for kanonens resterende kategorier blevet inviteret til at komme med deres bud på vigtig, dansk børnekultur. Kanonen for Børnekultur består af 12 værker, hvor fire af dem relaterer sig til litteratur, tre til film og TV, to til musik, én til design, én til legetøj og én til teater.

Værker 
 Byggelegepladsen C.Th. Sørensen. 1931
 De små synger Gunnar Nyborg-Jensen (red.), 1948
 Palle alene i Verden film af Astrid Henning-Jensen, 1949
 Anders And og den gyldne hjelm Carl Barks, 1954)
 Høj stol Nanna Ditzel, 1955)
 Legoklodsen Godtfred Kirk Christiansen, 1958
 Silas og den sorte hoppe Cecil Bødker, 1967
 Halfdans ABC Halfdan Rasmussen og Ib Spang Olsen, 1967
 Kaj og Andrea Katrine Hauch-Fausbøll, 1971 -
 Go' sønda' morn' Anne Linnet, 1980
 Gummi Tarzan film af Søren Kragh-Jacobsen, 1981
 Nøddeknækkeren teaterstykke af Steen Koerner, 2003

Kritik 
Kanonen for Børnekultur under Kulturkanonen har siden offentliggørelsen i 2006 mødt udtalt kritik.

Ning de Coninck-Smith, som er lektor i barndommens historie på Danmarks Pædagogiske Universitetsskole (DPU), er kritisk overfor Kanonen for Børnekultur og mener, at man burde lave en ”seriøs” og ”selvstændig kanon for børn inden for hver af kunstarterne og på den anden side ved at lade folk med forstand på børnekultur udvælge værkerne”.

Skribent og forhenværende litteraturredaktør for Berlingske Tidende Jens Andersen skriver i en artikel i Berlingske en række kritikpunkter ved Kanonen for Børnekultur. Herunder det at listen indeholder udenlandske værker, at højstolen er et designikon for forældrenes skyld, og at listen ikke repræsenterer værker fra tidligere end 1931.

Ning de Coninck-Smith og Jens Andersen er blot få af mange, som har udtalt ønsket om en kulturkanon specifikt til børn, hvor samtlige kunstarter er repræsenteret.
Jørn Lund, som var formand for kulturkanonen, udtalte i 2006, at han gerne så en kulturkanon specifikt til børn.
Daværende kulturminister Brian Mikkelsen udtalte også i 2006, at han ikke kunne afvise, at det kunne komme på tale fremover.

Referencer

Eksterne henvisninger 
 Kulturministeriets hjemmeside
 Kulturkanonen (fil i PDF-format) 

Kulturkanonen
Danmarks Busmuseum

Danmarks Busmuseum er et dansk transportmuseum i Skælskør på Vestsjælland. Samlingen består af effekter, plancher, billeder, tekster der fortæller en historie, rutebil- og bushistorien i Danmark. Den ældste bus i samlingen er en Chevrolet fra 1931, og den går helt frem til 2000. I 2017 modtog museet en større samling fra Busbevarelsesgruppen Danmark.
I 2018 havde museet 54 rutebiler, hvoraf en række af dem udlejes.

Danmarks Busmuseum drives af Bushistorisk Selskab, der har eksisteret siden 1994, og de overdrog 45 busser til museet ved åbningen den 1. juli 2016.

Museet er åbent hver dag fra juni til august og i efterårsferien og derudover i weekenderne.

Referencer

Eksterne henvisninger 

 

Bygninger, konstruktioner og anlæg i Skælskør
Kultur i Skælskør
Museer i Region Sjælland
Bilmuseer i Danmark
Museer etableret i 2016
Japansk teceremoni

Japansk teceremoni (japansk: 茶の湯, cha-no-yu) er en japansk tradition, hvor drikning af te blev ophøjet til en kunstform.

Historie 
Te kom til Japan fra Kina i det 9. århundrede, og i det 13. århundrede blev grøn te (matcha, 抹茶) brugt i ceremonien populær. Den japanske teceremonis udformning i dag blev skabt af japaneren Sen no Rikyu (1522-1591) i det 16. århundrede.

Beskrivelse 
Japansk teceremoni er et roligt øjeblik kombineret med nydelse af te, som har til formål at give indre fred og ro i sindet. Teceremonien er præget af samme tilbageholdenhed og raffinement som mange andre japanske traditioner. Der er en vært, der modtager gæster. Omkring huset er der normalt en have. Når gæsterne ankommer, går de på en sti gennem haven til den lille veranda. Turen gennem den grønne have har til formål at berolige sanserne. Gæsterne vasker sig ved springvandet i haven. Indgangen til verandaen er normalt lav, så gæsterne kommer ind med hovedet ydmygt bøjet. Ved afvaskningen kan gæsterne symbolisk tørre alle verdslige bekymringer væk og træde ind i tavshedens oase. Der er ikke meget tale under ceremonien udover hilsen ved ankomsten. Gæsterne sætter sig derefter på tatamimåtten på gulvet. Alle bevægelser er ceremonielle og afmålte. Gæsterne sidder og ser på ceremoni-mesteren under forberedelsen af teen. De betragter blomsterne og de billeder, der er blevet præsenteret på alteret. Alle anvendte genstande skal opfylde princippet om sabi og wabi: enkelhed, originalitet og elegance. Ceremonien foregår i stilhed. Teceremonien kan kombineres med forskellige begivenheder, såsom nytårsfest, ceremonien at se nymånen eller ved hanami-ceremonien, hvor man beundrer de nyudsprungne kirsebærblomster.

Bygning 
Et værelse med tatami-måtte på gulvet betragtes som det ideelle sted for teceremonien, men ethvert sted, hvor det nødvendige udstyr til fremstilling og servering af teen forekommer, og hvor værten kan lave te foran den siddende gæster, kan benyttes. En teceremoni kan endda holdes udendørs som en picnick (kendt som nodate (野 点)).

Et værelse indrettet til teceremonien i wabi-stil kaldes en chashitsu og er ideelt med et gulv, hvor der kan ligge en 4,5 tatami (måtte). Værelset skal have et sænket ildsted indbygget i gulvet, lavt loft, en alkove til hængende ruller og placering af andre dekorative genstande, og separate indgange for vært og gæster. Værelset må også gerne have et tilknyttet forberedelsesområde kaldt for mizuya (水屋). Et 4,5 tatami stort værelse betragtes som standard, men også mindre og større værelser kan bruges. Byggematerialer og dekorationer er bevidst simple og rustikke i wabi-stil teværelser. Chashitsu kan også betegne fritstående bygninger, kaldet tehuse på dansk, som er designet udelukkende til tedrikning. Tehuse kan indeholde flere teværelser i forskellige størrelser og stilarter, omklædningsrum, venteværelser og andre faciliteter og kan være omgivet af en tehave kaldet roji.

Billedegalleri

Noter 

Teceremoni
Te
Skælskør Bymuseum

Skælskør Bymuseum er et kulturhistorisk museum, der udstiller om Skælskørs udvikling som handels- og søfartsby, og det er en del af Museum Vestsjælland. Museet er indrettet i den fredede Peder Reedtz' Gård, der stammer fra 1588. Udstillingen rummer bl.a. skibsmodeller, effekter, som sømænd har bragt hjem fra udlandet og udstyr til fiskeri.

Museet laver også undervisning for skoleklasser i Den gamle Latinskole ved siden af byens kirke. Bygningen stammer fra første halvdel af 1500-tallet.

Referencer

Eksterne henvisninger 

 

Bymuseum
Bymuseum
Museer i Region Sjælland
Historiske museer i Danmark